આથી જ સમય કાઢીને નવી દિલ્હી પહોંચેલા મુખ્યપ્રધાન વિજય રૂપાણીએ સોમવારે રાત્રે નવ વાગ્યા પછી સાડા ત્રણ કલાક સુધી ભાજપના રાષ્ટ્રીય અધ્યક્ષ અમિત શાહ સાથે લંબાણપૂર્વક પોતાનો પક્ષ રજૂ કર્યો હોવાનું જાણવા મળી રહ્યું છે. મંગળવારે બપોરે વડાપ્રધાન નરેન્દ્ર મોદી સાથે ચાળીસ મિનિટ સુધી જુદા જુદા સરકારી મુદ્દાઓ પર ચર્ચા કરી મુખ્યમંત્રી રૂપાણી ગુજરાત પરત ફરી ગીરનાર, જુનાગઢ થઈ રાજકોટ પહોંચ્યા હતા. રાષ્ટ્રીય નેતાગીરીનું માર્ગદર્શન મેળવ્યા બાદ હવે રૂપાણી તેને અનુરૂપ પગલા લેશે.